Tsarnaev kriv po svih 30 tačaka optužnice
Optužnica sadrži najmanje nekoliko tačaka za koje je moguće dodijeliti smrtnu kaznu
Dzokhar Tsarnaev, preživjeli napadač koji je sa starijim bratom postavio eksploziv medju publiku na bostonskom maratonu je po federalnoj optužnici proglašen krivim za ubistvo. Porota je raspravljala 11 sati, a Tsarnaev je na kraju proglašen krivim po svih 30 tačaka optužnice, od kojih njih nekoliko omogućava dodjelu smrtne kazne. Medju tačkama optužnice su korištenje oružja za masovno uništenje, ubojstva, konspiracija i drugo. Suđenje sada ulazi u drugu fazu u kojoj će biti određena kazna,a tokom te faze, po zakonu se zahtijeva da država iznese razloge zbog kojih zločin zaslužuje smrtnu kaznu. Kako izvještava novinar Glasa Amerike Jeff Swicord, dokazati da počinitelj zločina zaslužuje smrtnu kaznu i ništa manje od toga - nije nikada lako. Timothy McVeigh, koji je izvršio bombaški napad u Oklahomi, trgovac drogom Juan Raul Garza, i kidnaper Louis Jones su jedina trojica nad kojima je federalna vlada izvršila smrtnu kaznu u posljednjih 15 godina. Kao suprotnost time savezna država Texas je smaknula više od 70 osoba od 2010. Smrtne kazne na federalnom nivou su rijetke. Trenutno u Sjedinjenim državama 61 zatvorenik čeka smrtnu kaznu. Neki od njih je čekaju već više od 15 godina. Richard Dieter radi za Death Penalty Information Centar u Washingtonu. , kaže Richard Dieter. Savezna država Massachussets u kojoj je Dzohar Tsarnaev počinio zločin nema smrtnu kaznu. Ali Tsarnaevu se sudi na federalnom sudu, jer su optužbe podignute protiv njega- federalne optužbe. , kaže gospodin Dieter. Federalni tužitelji su na svoju stranu pridobili i američkog ministra pravde Erica Holdera koji je podržao zahtjev za smrtnu kaznu. Holder, koji se otvoreno protivi smrtnoj kazni, se složio rekavši da priroda ponašanja i uzrokovana šteta podržavaju takvu odluku. smatra Richard Dieter. Poznata odvjetnica Judy Clarke je dio Tsarnaevog tima odbrane. Ona se proslavila u brojnim federalnim slučajevima koji su pozivali na smrtnu kaznu, jer je za svoje klijente uspjela isposlovati kaznu doživotnog zatvora umjesto smrtne kazne. Advokat odbrane Jon Katz se dugi niz godina divi Judy Clarke. Clarkova je poznata po vještini predstavljanja svojih klijenata u sudnici u jednom humanom svjetlu, i omekšavanja članova porote u fazi u kojoj se oni moraju izjasniti o krivici ili nevinosti optuženog. Jon Katz. Odbrana mora poljuljati samo jednog člana porote kako bi spasila Tsarnaev život, jer smrtna kazna zahtijeva jednoglasnu odluku svih 12 članova porote.